КОМИ РЕСПУБЛИКАСА СЬÖМ ОВМÖС МИНИСТЕРСТВОЛÖН ТШÖКТÖД

**«Коми Республикаса республиканскöй бюджетысь торъя мога бюджеткостса субсидияяс, субвенцияяс да мукöд бюджеткостса трансферт тшöт весьтö сьöмöн могмöдан торъя мога статьяяслысь лыддьöг да кодъяс да рöскод сикасъяс урчитан пöрадок вынсьöдöм йылысь» Коми Республикаса сьöм овмöс министерстволöн 2009 во öшым тöлысь 8 лунся 149 №-а тшöктöдö вежсьöмъяс пыртöм йылысь**

ТШÖКТА:

1. Пыртны «Коми Республикаса республиканскöй бюджетысь торъя мога бюджеткостса субсидияяс, субвенцияяс да мукöд бюджеткостса трансферт тшöт весьтö сьöмöн могмöдан торъя мога статьяяслысь лыддьöг да кодъяс да рöскод сикасъяс урчитан пöрадок вынсьöдöм йылысь» Коми Республикаса сьöм овмöс министерстволöн 2009 во öшым тöлысь 8 лунся 149 №-а тшöктöдö татшöм вежсьöмъяс:

1) «Комммунальнöй инфраструктура объектъяс вежöмын да стрöитöмын отсöг» Уджтасулын 522 20 03 торъя мога статьяö содтыны выль абзацъяс:

«**434** Сыктыв юын вакутöдысь ва босьтанiн стрöитöм;

**435** Абъячой с. Вермöмлы 30 во, 1 Май, Интернациональнöй да Шордор уличаяс кузя ас визула канализационнöй коллектор.»;

2) «Коми Республикаын социальнöй юкöнса учреждениеяс пöжарысь видзöм (2009-2013 вояс)» торъя мога республиканскöй уджтаслöн 522 27 00 торъя мога статьялысь дас öкмысöд абзац гижны тадзи:

«**429** Кулöмдiн районса Мыс с. 40 места вылö ичöт школа – челядьöс видзанiн стрöитöм;»

3) «Коми Республикаын социальнöй юкöнса учреждениеяс пöжарысь видзöм (2009-2013 вояс)» торъя мога республиканскöй уджтаслöн 522 27 00 торъя мога статьяö содтыны выль абзацъяс:

«**436** Сыктывдiн районса Сёська с. 150 места вылö шöр школа стрöитöм;

**437** Сыктывдiн районса Нювчим скп. 40 места вылö ичöт школа – челядьöс видзанiн стрöитöм.»

2. Тайö тшöктöдыс вынсялö сiйöс кырымалан лунсянь.

Сьöм овмöсса министр В.В. Стаханов

Сыктывкар

2010 вося кöч тöлысь 27 лун

187 №

Вуджöдiс Кузнецова Н.А., 1 629 пас.